Subject: Tagasiside küsimustik valitsusasutuste visuaalse identiteedi kohta
From: "Gert Uiboaed - RK" <[email-masked]>
Cc: "Ardo Leemets - RK" <[email-masked]>, "Carl-Robert Kagge - RK" <[email-masked]>
Date: Fri, 20 Mar 2026 12:48:36 +0200

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Hea riigiasutus

Riigikantselei kui valitsuskommunikatsiooni keskne korraldaja on uuendamas 
2014. aastal kasutusele võetud valitsusasutuste visuaalset identiteeti 
<https://riigikantselei.ee/valitsuslogo> . Püüame üheskoos muuta riigi 
sõnumite vormikeele kaasaegsemaks ja paindlikumaks, samas liigume uuendusega 
pika sammu lähemale ühtse näopildi loomisele Eestile. Nimelt võtame 
valitsusasutuste visuaalses kommunikatsioonis kasutusele Eesti brändi. 
Uuenduse töötame välja selle aasta kestel ja järgmise aasta (2027) esimeses 
kvartalis on plaanis see kasutusele võtta.
Valitsusasutuste visuaalne identiteet ühendab valitsusasutused üheks 
valitsusorganisatsiooniks. Valitsusasutuste ühine kujundusstiil hõlmab kõiki 
valitsusasutusi ning nende visuaalse identiteedi kandjaid. Ka teie 
veebilehed on ühise visuaalse identiteedi osa, millele loome küll pikemas 
ajaraamis (ilmselt 2028. aastal) värskenduse.

Ühtse tööriistakasti loomisel vajame teie sisendit, milliseid infokandjaid 
ja kujunduslahendusi te kommunikatsioonis kasutate; milline on teie võimekus 
ise infokandjaid kujundada nii mallide, kujundustööriistade kui 
tehisintellekti abil; ja loomulikult, millised spetsiifilised sihtrühmad ja 
vajadused teie asutusel on, millised on ootused valitsusasutuste uuenevale 
visuaalsele identiteedile.
Oleme loonud disaini rakkerühma liikmetega küsimustiku riigikantselei 
veebilehele, tagasiside andmine võtab kuni 15 minutit. Palun teil esitatud 
küsimustele vastata hiljemalt 31. märtsiks 2026.
https://riigikantselei.ee/form/tagasiside-valitsusasutuste-visu
 Tervitades

Gert Uiboaed
sümboolikanõunik | kommunikatsioonibüroo
693 5683 | 5326 8866 | Eesti lipp <https://www.facebook.com/eestilipp>  | 
Rüütelkonna hoone <https://www.instagram.com/ryytelkonnahoone/>  |

Riigikantselei
| www.riigikantselei.ee <http://www.riigikantselei.ee>  | Stenbocki 
<https://www.facebook.com/stenbockimaja/>  maja |